Jeesus on menossa Jerusalemiin viimeistä kertaa, -
kun Hän kohtaa menestyneen miehen. Markus kertoo: -
"Kun Jeesus lähti jatkamaan matkaansa, muuan mies -
tuli juoksujalkaa, polvistui hänen eteensä ja kysyi: -
'Hyvä opettaja, mitä minun pitää tehdä, -
jotta perisin iankaikkisen elämän?'"
Muut evankeliumit kertovat, että hän oli nuori, rikas -
ja hyvässä yhteiskunnallisessa asemassa.
Ettei vain olisi ollut suuren neuvoston eli eduskunnan jäsen?
Mitä tekemistä tällä miehellä on sarjassa, -
jossa puhutaan Jeesuksen kohtaamisista kärsivien kanssa?
Sitä, että menestyksestään huoli- matta hänellä oli polttava ongelma.
Hän ei tiennyt, mihin hän joutuisi kuolemansa jälkeen.
Entä jos edessä olisikin helvetti, ikuisen kärsimyksen paikka?
Sellaista riskiä nuori mies ei tahtonut ottaa.
Hän halusi selvittää asian juurta jaksaen ja saada rauhan sielulleen.
Ehkä kuuluisa rabbi Jeesus voisi antaa tyhjentävän vastauksen.
Hyvä katsoja, pelottaako kuolema sinua?
Tiedätkö sinä, mitä sen jälkeen tapahtuu?
Oletko aivan varma, ettei sinua odota iankaikkinen kadotus?
Kun nuori mies kuuli Jeesuksen saapuneen kaupunkiinsa, -
hän pinkaisi juoksuun. Lähi-idässä miehet eivät juokse -
eivätkä polvistu kenenkään eteen, varsinkaan keskellä katua.
Nuorukaisen käytös osoitti, miten polttava hänen hätänsä oli.
Jeesus ei vastannut, vaan teki vastakysymyksen: -
"Miksi sanot minua hyväksi? Ainoastaan Jumala on hyvä, -
ei kukaan muu."
Mies oli puhutellut Jeesusta hyväksi opettajaksi, -
mutta Vapahtaja ei hyväksynytkään tuota titteliä.
Hän halusi enemmän. Miehen piti myöntää, -
että Jeesus oli joko Jumala tai sitten Hän ei ollut ollenkaan hyvä.
Mies hämmästyi. Eikö maailmassa muka ole yhtään hyvää ihmistä?
Onhan heitä vaikka kuinka paljon.
Nykyihminen hämmästyisi vielä enemmän, -
jos hänelle väitettäisiin tuollaista: että vain Jumala on hyvä.
Eikö suurin osa meistä ole sentään pohjimmiltaan ihan kunnon väkeä?
Einoa Leinoa siteeraten: "Ei paha oo kenkään ihminen, -
vaan toinen on heikompi toista."
Pahoja ovat enintään vain murhaajat, raiskaajat ja pedofiilit.
Miten on, hyvä katsoja, pidätkö sinä itseäsi hyvänä vai pahana?
Jeesus jatkoi: "Käskyt sinä tiedät: älä tapa, älä tee aviorikosta, -
älä varasta, älä todista valheellisesti, älä riistä toiselta, -
kunnioita isääsi ja äitiäsi."
Jostain syystä Jeesus luetteli nuorukaiselle vain puolet käskyistä.
Toisen ruumis, aviopuoliso, omaisuus, maine on jätettävä rauhaan.
Vanhemmista on pidettävä huolta. Siinä kaikki.
Jumalasuhteeseen liittyvät käskyt ja himoitsemiskielto -
loistavat poissaolollaan.
Mies oli ehkä odottanut muunlaista vastausta kysymykseensä.
Ei samoja vanhoja käskyjä, joiden noudattaminen ei ollut -
oikeastaan edes kovin vaikeaa. Mies vastasi hieman pettyneenä: -
"Opettaja, kaikkea tätä olen noudattanut nuoresta pitäen."
Kas kummaa! Tässä meillä kerrankin on menestynyt mies, -
joka on elänyt elämänsä korkean moraalin mukaisesti.
Ei ole valehdellut, ollut aina uskollinen vaimolleen, -
rehellinen raha-asioissa ja kuuliainen vanhemmilleen.
Samat kiusaukset ovat silti häntä kohdanneet -
kuin muitakin menestyneitä miehiä: raha, naiset ja lehmänkaupat.
Miksi noin hyvä mies ei sitten ole varma taivaaseen pääsystään?
Mitä häneltä vielä puuttuu?
Jeesus katsoi nuorta miestä rakkaus silmissään -
ja kertoi hänelle, mitä häneltä puuttui.
"Yksi sinulta puuttuu. Mene ja myy kaikki, mitä sinulla on, -
ja anna rahat köyhille, niin sinulla on aarre taivaassa.
Tule sitten ja seuraa minua." Matteus sanoo Jeesuksen lisänneen: -
"jos tahdot olla täydellinen".
Mieheltä puuttui enää yksi asia. Sitten hän olisikin täydellinen.
Hänen pitäisi siirtää aarteensa maan päältä taivaaseen.
Toisin sanoen, hänen pitäisi luopua omaisuudestaan köyhien hyväksi.
Jumala pystyisi aivan hyvin elättä- mään hänet perheineen ilman rahaa.
Köyhät tarvitsivat hänen rahojaan. Jeesus tarvitsi häntä seuraajaksi.
Hänen tulisi noudattaa lain suurinta käskyä: -
rakastaa Jumalaa yli kaiken ja lähimmäistään kuten itseään.
Nuori mies oli vaikean valinnan edessä.
Hän tahtoi itselleen taivasosuuden ja vapautua helvetin pelosta.
Mutta hänellä oli perhe elätettävänään, vanhat vanhemmat -
ja luultavasti myös vaimo ja lapsia. Miten heille kävisi, -
jos hän nyt myisi isiltä perimänsä maat ja mannut?
Missä perhe sen jälkeen asuisi? Kuka huolehtisi vanhuksista?
Kuka maksaisi lasten koulutuksen?
Hyvä katsoja, mitä sinä tekisit, jos Jeesus vaatisi -
sinua luopumaan asunnostasi, autostasi, pankkitilistäsi -
ja seuraamaan Häntä köyhänä kuin keppikerjäläinen?
Ihminen uhraa aina toiseksi tärkeimmän aarteensa -
kaikkein tärkeimmän tähden.
Jos raha on aarteesi, sinä jätät Jeesuksen -
ja lähdet rahan perään rikkaan nuorukaisen tavoin.
Jos perheesi on Jeesusta rakkaampi, -
sinä luovut Jeesuksesta perheen niin vaatiessa.
Jos viina on elämäsi tärkein asia, annat kaiken muun mennä, -
kunhan vain viina jää.
Jos Jeesus on sinulle kaikkein rakkain, -
voit tarpeen tullen luopua kaikesta muusta -
ja seurata Häntä, vaikka henki menisi.
Mitä rikas nuorukainen siis teki? Markus vastaa: -
"[...] hän synkistyi siitä puheesta ja meni pois murheellisena, -
sillä hänellä oli paljon omaisuutta."
Nuori mies oli saanut kysymykseensä selvän vastauksen.
Tästä lähtien hän tiesi, ettei perisi iankaikkista elämää.
Hän ei pääsisi taivaaseen kuoltuaan, vaan joutuisi helvettiin.
Tämän tietäen oli varmaan raskasta elää ja vielä raskaampaa kuolla.
Usko on sitä, että tulemme Jeesuksen luo hätämme ja syntimme kanssa.
Mies tuli kyllä Jeesuksen luo, mutta hän ei tuonut Vapahtajalle -
syntejään, vaan erinomaisuutensa.
Hänellä oli maan päällä kaksikin aarretta, joista hän ei luopunut: -
ensimmäinen oli hänen omaisuutensa ja toinen hänen moraalinsa.
Jeesuksen kohtaamiseen asti hän luuli täyttäneensä kaikki käskyt -
ja olevansa melkein täydellinen.
Siitä lähtien kuolemaansa asti hän tiesi, -
että hänellä oli yksi käsky vielä täyttämättä: -
rakasta Jumalaa yli kaiken ja lähimmäistäsi niin kuin itseäsi.
Hän tiesi, ettei hän ikinä pystyisi rakastamaan Jumalaa niin paljon, -
että voisi luopua kaikesta Hänen tähtensä.
Hän ei voisi rakastaa köyhiä niin paljon, -
että voisi lahjoittaa heille omaisuutensa.
Opetuslapset katselivat pettyneinä nuorukaisen loittonevaa selkää.
He olisivat varmaan halunneet joukkoonsa yhden menestyneenkin.
Mutta Jeesus sanoi: "Lapseni, Jumalan valtakuntaan on -
todella vaikea päästä. Helpompi on kamelin mennä neulansilmästä -
kuin rikkaan päästä Jumalan valtakuntaan."
Kuvittelepa hetken, miltä kameli näyttäisi koettaessaan työntää -
päätään neulansilmän läpi.
Mikä mahdoton, naurettava näky!
Ja kuitenkin on todennäköisempää, että kameli onnistuu, -
kuin että rikas pystyy tunkemaan itsensä taivaanportista läpi.
Tahtooko Jeesus sanoa, etteivät varakkaat pääse koskaan taivaaseen?
Oikeastaan nuorukaisella oli toinen aarre, joka oli rahaakin tärkeämpi.
Korkea moraali. Juuri se teki taivaan- portista neulansilmän kokoisen.
Tehdäänpä pieni ajatusleikki!
Entä jos hän olisi pystynyt myymään omaisuutensa?
Olisiko hän sitten ollut täydellinen?
Jos hänestä olisi tullut Jeesuksen opetuslapsi, -
mitä hän olisi julistanut kuulijoilleen? Eikö tätä?
"Tulkaa yhtä hyviksi ihmisiksi kuin minä jo olen."
Ristin juurella hän ei olisi tajunnut ollenkaan, -
miksi Jeesuksen piti kuolla. Ei hän tarvinnut armoa tai anteeksiantoa.
Oikeastaan raha ei estänyt tätä miestä pääsemästä taivaaseen, -
vaan synnintunnon puute. Markus jatkaa: -
"Opetuslapset olivat yhä enemmän ihmeissään ja kyselivät toisiltaan:
'Kuka sitten voi pelastua?' Jeesus katsoi heihin ja sanoi: -
'Ihmiselle se on mahdotonta, mutta ei Jumalalle. -
Jumalalle on kaikki mahdollista.'"
Rikkaan nuorukaisen suurin virhe oli se, -
että hän tahtoi pelastaa itsensä omilla teoillaan.
Hän kysyi, mitä MINUN pitää tehdä, jotta perisin iankaikkisen elämän.
Hänen olisi pitänyt kysyä, mitä JUMALA on tehnyt, -
että voisin periä iankaikkisen elämän.
Jeesus osoitti nuorukaiselle, että itsensä pelastaminen on hänelle -
ja kaikille muillekin ihmisille mahdotonta.
Opetuslapset hämmästyivät. Joutuisivatko siis kaikki helvettiin?
Kuvitellaanpa vielä, ettei rikas mies olisi jättänyt Jeesusta.
Sen sijaan hän olisi polvillaan itkien pyytänyt tältä: -
"Herra, armahda minua! En pysty luopumaan omaisuudestani!
Minulla ei ole kylliksi uskoa. Anna anteeksi epäuskoni -
äläkä heitä minua pois luotasi!" Mitä Jeesus olisi vastannut?
Eikö näin? "Sitä, joka minun luokseni tulee, minä en aja pois."
Jos nuori mies oli toiminut näin, -
hänen tililleen taivaaseen olisi talletettu suurin aarre: -
syntien anteeksiantamus.
Mies luuli, että vaihtoehdot ovat nämä: -
joko täytän lain tai joudun lähtemään Jeesuksen luota pois.
Oikea vaihtoehto olisi ollut, -
että hän olisi pysynyt Jeesuksen luona syntisenäkin.
Hän ei itse kyennyt hankkimaan taivasaarrettaan luopumalla kaikesta.
Mutta aarre olisikin ollut hänelle ilmainen!
Jeesushan maksoi sen verellään. Jeesus suostui uhraamaan isänsä, -
kotinsa, maineensa ja henkensä rikkaan miehen puolesta.
Ja meidän puolestamme! Hän oli täydellisen hyvä ihminen, -
ja silti Hänet naulittiin ristille kuin pahin roisto.
Hän joutui kulkemaan neulansilmän läpi ristiä kantaen, -
koska me emme ole kyenneet noudattamaan yhtään Jumalan käskyä.
Älä siis sinä tee rikkaan nuorukaisen virhettä.
Älä lähde Jeesuksen luota pois. Jollei sinua ole vielä kastettu, -
niin mene kasteelle. Pysy uskovien yhteydessä.
Kuule ja lue Jumalan Sanaa. Ota ehtoollisella vastaan -
Jeesuksen ruumis ja veri. Näin ei taivasaarrettasi voi kukaan viedä.
Ohjelman tuottamista voit tukea soittamalla numeroon -
0600-10077. Puhelun hinta on noin 10 euroa.
Voit käyttää myös ruudussa näkyvää tilinumeroa. Ethän unohda viitettä?
Kiitos tuestasi.
Tekstitys: Tuula-Riitta Virrankare